《中秋夜与泾阳刘西谷编修吴山对月》
清代·赵执信

东见千里江，西见十里湖。寒光欻合离，荡此秋月孤。

吴山秀接天，月出当其前。登高莽四顾，清辉满人间。

远心忽飞扬，南北同一圆。我乘白鼋越沧海，君亦赤鲤辞秦川。

忆昔燕市别，九十度盈缺。宁知来此地，复共今夜月。

雄城百万家，歌吹方阗咽。邈然山颠客，一笑两幽绝。

明日扁舟江上风，思君独在湖山中。

作者简介：赵执信[shēn]（1662～1744）清代诗人、诗论家、书法家。字伸符，号秋谷，晚号饴山老人、知如老人。山东省淄博市博山人。十四岁中秀才，十七岁中举人，十八岁中进士，后任右春坊右赞善兼翰林院检讨。二十八岁因佟皇后丧葬期间观看洪升所作《长生殿》戏剧，被劾革职。此后五十年间，终身不仕，徜徉林壑。赵执信为王士祯甥婿，然论诗与其异趣，强调“文意为主，言语为役”。所作诗文深沉峭拔，亦不乏反映民生疾苦的篇目。